
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση άδειας εγκατάστασης στην Α.Ε.Β.Ε. ΠΕ¬ 
ΤΡΟΛΑ ΕΛΛΑΣ για την κατασκευή στον χώρο των 
εγκαταστάσεων του διυλιστηρίου της στην θέση 
Ελευσίνια της Ελευσίνας του Νομού Αττικής, κατά 
παρέκκλιση των διατάξεων του Ν. 2965/2001, έρ¬ 


γων εκσυγχρονισμού του διυλιστηρίου. 1 

Κήρυξη υποχρεωτικής της από 28 Νοεμβρίου 2002 
Σ.Σ.Ε. για τους όρους αμοιβής και εργασίας του 
προσωπικού Ηλεκτρονικών Υπολογιστών όλης της 

χώρας ετών 2002 - 2003. 2 

Κήρυξη υποχρεωτικής της από 1 Ιουλίου 2002 Σ.Σ.Ε. 
για τους όρους αμοιβής και εργασίας των οδηγών 
Τουριστικών Λεωφορείων όλης της χώρας (τροπο- 
ποιητική της από 28.5.2002 Σ.Σ.Ε.). 3 


Έγκριση του Ειδικού Κανονισμού Λιμένα Πειραιά με 
αριθ. 185 «Αντικατάσταση διάταξης του Ειδικού 
Κανονισμού Λιμένα Πειραιά αριθ. 176 Περί κινήσε- 
ως και αγκυροβολιάς πλοίων στο λιμένα Πειραιά» 4 
Σύσταση Νομικού Προσώπου στο Δήμο Μελισσίων Ν. 
Αττικής με το όνομα «Σχολική Επιτροπή 1 ου Γυμνα- 
σίου, 4ου Δημοτικού Σχολείου και 4ου Νηπιαγωγεί¬ 


ου Δήμου Μελισσίων "Σωκράτης"». 5 

Τροποποίηση της 3316/12.2.1999 απόφασης του Γενι¬ 
κού Γραμματέα Περιφέρειας Αττικής. 6 


Σύσταση Νομικού Προσώπου στο Δήμο Μελισσίων Ν. 
Αττικής με το όνομα «Σχολική Επιτροπή 2ου Γυμνα- 
σίου, 3ου και 5ου Δημοτικών Σχολείων και 3ου και 
5ου Νηπιαγωγείων Δήμου Μελισσίων "Αλ. Δελμού- 


ζ°ς">>. 7 

Σύσταση Νομικού Προσώπου στο Δήμο Μελισσίων Ν. 
Αττικής με το όνομα «Σχολική Επιτροπή 2ου Δημο¬ 
τικού και 2ου Νηπιαγωγείου Δήμου Μελισσίων "Ά. 

Κοραής"». 8 

Σύσταση Νομικού Προσώπου στο Δήμο Μελισσίων Ν. 
Αττικής με το όνομα «Σχολική Επιτροπή 1 ου Δημο¬ 
τικού Σχολείου και 1ου Νηπιαγωγείου Δήμου Με- 

λισσίων "Αριστοτέλης"». 9 

Συγκρότηση τετραετούς θητείας μελών νέου Διοικητι¬ 
κού Συμβουλίου του Περιφερειακού Ταμείου Ανά¬ 
πτυξης Ανατολικής Μακεδονίας - Θράκης. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 1096644/4817/27.12.2002 
απόφαση του Υπουργού Οικονομίας και Οικονομι¬ 
κών (ΦΕΚ 15/14.1.2003 τ.Β'). 11 


ΑΠΟΦΑΣΕΙ Σ 

Αριθ. Δ3/Α/ 4216 (1) 

Χορήγηση άδειας εγκατάστασης στην Α.Ε.Β.Ε. ΠΕΤΡΟΛΑ 
ΕΛΛΑΣ για την κατασκευή στον χώρο των εγκαταστά¬ 
σεων του διυλιστηρίου της στην θέση Ελευσίνια της 
Ελευσίνας του Νομού Αττικής, κατά παρέκκλιση των 
διατάξεων του Ν. 2965/2001, έργων εκσυγχρονισμού 
του διυλιστηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Γ ενικά στοιχεία της επιχείρησης 

- Ιδιοκτήτης: ΠΕΤΡΟΛΑ ΕΛΛΑΣ Α.Ε.Β.Ε. 

- Είδος εγκατάστασης: Διυλιστήριο αργού πετρελαίου. 

- Θέση: Ελευσίνια Ελευσίνας Αττικής. 

- Χωρητικότητα δεξαμενών (νόμιμα εγκατεστημένη): 
3.406.950 κυβ. μέτρα (84 δεξαμενές καυσίμων). 

- Συνολική χωρητικότητα δεξαμενών νέου λειτουργικού 
σχήματος: 3.369.717 κυβ. μέτρα (87 δεξαμενές). 

- Κινητήρια ισχύς νόμιμα λειτουργούσα: α) ηλεκτροκι¬ 
νητήρων 27.631 ΗΡ, β) εφεδρική 247 ΗΡ, γ) Μ.Ε.Κ. 9.130 
ΗΡ, δ) 10 ατμοκινητήρες. 

- Κινητήρια ισχύς νέου λειτουργικού σχήματος: α) ηλε¬ 
κτροκινητήρων 73.705 ΗΡ, β) εφεδρική 20.776 ΗΡ, γ) 
Μ.Ε.Κ. 8040 ΗΡ, δ) 31 ατμοκινητήρες 

- Γραμμάτια:Αποδείξεις είσπραξης τελών υπέρ Δημοσί¬ 
ου, ΤΣΜΕΔΕ και ΕΜΠ. 

2. Την απόφαση με αριθμό Δ3/Α/20905/21.11.97του Γε¬ 
νικού Γραμματέα του Υπουργείου Ανάπτυξης, με την 
οποία χορηγήθηκε στην Α.Ε.Β.Ε. ΠΕΤΡΟΛΑ ΕΛΛΑΣ άδεια 
λειτουργίας (ανανέωση) των εγκαταστάσεων του διυλι¬ 
στηρίου της στην θέση Ελευσίνια της Ελευσίνας του Νο¬ 
μού Αττικής. 

3. Τις αιτήσεις με αριθμούς 321/10.8.2000 και 407/ 
10.9.2001 τηςΑ.Ε.Β.Ε. ΠΕΤΡΟΛΑ ΕΛΛΑΣ, με τις οποίεςη 
εταιρεία έχει ζητήσει τη χορήγηση άδειας εγκατάστασης 
για την κατασκευή στον χώρο των εγκαταστάσεων του 
διυλιστηρίου της στην θέση Ελευσίνιατης Ελευσίνας του 
Νομού Αττικής, κατά παρέκκλιση των διατάξεων του Ν. 
2965/2001 (ΦΕΚ 270/Α/23.11.2001), έργων εκσυγχρονι¬ 
σμού του διυλιστηρίου. 

4. Την υποβληθείσα από την εταιρεία Μελέτη Περιβαλ¬ 
λοντικών Επιπτώσεων με άλατα απαιτούμενα σχετικά δι- 
καιολογητικά και συμπληρωματικά στοιχεία για τον αι- 
τούμενο εκσυγχρονισμό, (αριθμός πρωτοκόλλου 55978/ 
23.2.2001). 

Συγκεκριμένα τα έργα εκσυγχρονισμού του διυλιστηρί¬ 
ου αφορούν σε: 

α) Τροποποιήσεις και βελτιώσεις των υπαρχουσών μο¬ 
νάδων διύλισης αργού πετρελαίου και των βοηθητικών 
μονάδων με ενσωμάτωση νέων τεχνολογιών, ώστε να λει¬ 
τουργούν ικανοποιητικά στο πλαίσιο του νέου λειτουργι¬ 
κού σχήματος που θαπροκύψει με τον εκσυγχρονισμό και 
να είναι περισσότερο αποδοτικές στη χρήση ενέργειας. 

β) Εγκατάσταση νέων μονάδων εκσυγχρονισμού και 
ποιοτικής αναβάθμισης των προϊόντων του διυλιστηρίου 
(μονάδα απόσταξης κενού, μονάδα υδρογονοπυρόλυ- 
σης, μονάδα ισοαποπαραφίνωσης, μονάδα ιξωδόλυσης, 
μονάδα παραγωγής υδρογόνου, μονάδα αναγέννησης 
αμίνης, μονάδα ανάκτησης και στερεοποίησης θείου, μο¬ 
νάδα απογύμνωσης όξινων νερών, πύργος δέσμευσης 
υδρόθειου). 

γ) Κατάργηση υφιστάμενων βοηθητικών μονάδων (λέ¬ 
βητες ατμοπαραγωγής, ανάκτησης θείου, στερεοποίη¬ 
σης θείου, αναγέννησης αμίνης και διαχωρισμού όξινων 
υδάτων). 

5. Την κοινή απόφαση με αριθμό 55978/8.8.2001 των Γ ε¬ 
νικών Γραμματέων των Υπουργείων ΠΕ.ΧΩ.Δ.Ε. και Ανά¬ 
πτυξης, με την οποία εγκρίθηκαν περιβαλλοντικοί όροι 
για την κατασκευή και λειτουργία του νέου λειτουργικού 
σχήματος του διυλιστηρίου της Α.Ε.Β.Ε. ΠΕΤΡΟΛΑ ΕΛ¬ 
ΛΑΣ, που εδρεύει στη θέση Ελευσίνια της Ελευσίνας του 
Ν. Αττικής. 

6. Την απόφαση με αριθμό Δ3/Α/2440/13.2.2003 του 
Υπουργείου Ανάπτυξης, με την οποία έγινε καταχώρηση 
της μελέτης ασφαλείας που υποβλήθηκε από την ΠΕ¬ 
ΤΡΟΛΑ και αναφέρεται στο διυλιστήριό της στην Ελευσί¬ 
να, όπως αυτό θα διαμορφωθεί μετά την υλοποίηση των 
έργων εκσυγχρονισμού. 

7. Την από 25.6.2001 εγκριθείσα μελέτη πυροπροστα¬ 
σίας του διυλιστηρίου της ΠΕΤΡΟΛΑ, σύμφωνα με το έγ¬ 
γραφο με αριθμό 1417/Φ.701.4/1/25.6.2001 της Πυρο¬ 
σβεστικής Υπηρεσίας Ελευσίνας. 

8. Το έγγραφο με αριθμό 184/20.4.2001 της ΠΕΤΡΟΛΑ, 
σύμφωνα με το οποίο υποβλήθηκε μελέτη υγρών απο¬ 
βλήτων και λυμάτων του διυλιστηρίου της στην αρμόδια 
Διεύθυνση Υγείας της Νομαρχιακής Αυτοδιοίκησης Δυτι¬ 
κής Αττικής καθώς και το έγγραφο με αριθμό Υ2/1730/12- 
7-01 της Γενικής Διεύθυνσης Υγείας του Υπουργείου 
Υγείας και Πρόνοιας. 

9. Τις διατάξεις του άρθρου 4 του Ν. 1360/83 (ΦΕΚ 
65/Α/24.5.83) «Προώθηση των επενδύσεων, οργάνωση 
των Υπηρεσιών Κρατικών Προμηθειών και άλλες διατά¬ 
ξεις». 


10. Τις διατάξεις του Ν. 2965/2001 (ΦΕΚ 270/Α/ 
23.11.2001) «Βιώσιμη ανάπτυξη Αττικής και άλλες διατά¬ 
ξεις» και ειδικότερα το άρθρο 4 αυτού. 

11. Τις διατάξεις της παραγράφου 21 του άρθρου 1 του 
Νόμου 2412/96 (ΦΕΚ 123/Α/17.6.96) «Μεταφορά αρμο¬ 
διοτήτων από το Υπουργικό Συμβούλιο σε άλλα Κυβερνη¬ 
τικά όργανα και άλλες διατάξεις». 

12. Τις διατάξεις του Ν. 2516/97 (ΦΕΚ 159/Α/8.8.97) 
«Ίδρυση και λειτουργία βιομηχανικών και βιοτεχνικών 
εγκαταστάσεων και άλλες διατάξεις». 

13. Την από 22.7.1972 σύμβαση μεταξύ του Ελληνικού 
Δημοσίου και της Α.Ε.Β.Ε. ΠΕΤΡΟΛΑ ΕΛΛΑΣ, η οποία κυ¬ 
ρώθηκε με το Ν.Δ. 1211/1972 (ΦΕΚ 130/Α/26.7.72) και 
αναθεωρήθηκε με την από 10.4.1979 σύμβαση (ΦΕΚ75/Α/ 
17.4.79). 

14. Τον Νόμο 1558/85 (ΦΕΚ 137/Α/26.7.85) «Κυβέρνηση 
και Κυβερνητικά Όργανα» σε συνδυασμό με το Π.Δ. 
381/89 (ΦΕΚ 168/Α/16.6.89) «Οργανισμός του Υπουργεί¬ 
ου Βιομηχανίας, Ενέργειας και Τεχνολογίας». 

15. Το Π.Δ. 27/96 (ΦΕΚ 19/Α/1.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

16. Την ΚΥΑ με αριθμό 34458/90 (ΦΕΚ 846/Β/31.12.90) 
«Καθορισμός τεχνικών προδιαγραφών, (...) εγκαταστά¬ 
σεων διυλιστηρίων και λοιπών βιομηχανιών πετρελαίου». 

17. Τις υπεύθυνες δηλώσεις ανάθεσης και ανάληψης 
της εκπόνησης της μελέτης και της επίβλεψης της εκτέ¬ 
λεσης των έργων εκσυγχρονισμού. 

18. Την από 28.9.2001 έκθεση αυτοψίας. 

19. Την από 10.10.2001 εισήγηση του Υπουργείου Ανά¬ 
πτυξης. 

20. Το γεγονός ότι όπως προκύπτει και από τα στοιχεία 
του φακέλου: 

α) Τα έργα εκσυγχρονισμού του διυλιστηρίου της 
Α.Ε.Β.Ε. ΠΕΤΡΟΛΑ ΕΛΛΑΣ στην Ελευσίνα Αττικής κρίνο- 
νται απαραίτητα για την ποιοτική αναβάθμιση των προϊό- 
ντωντου διυλιστηρίου, την αύξηση της ασφάλειας και την 
αναβάθμιση του περιβάλλοντος, τόσο της περιοχής από 
αυτή καθεαυτή τη λειτουργία των εγκαταστάσεων, όσο 
και γενικότερα ολόκληρης της Αττικής αλλά και της χώ¬ 
ρας από τη χρήση των παραγόμενων καθαρότερων προϊ¬ 
όντων, η οποία προβλέπεται από τη Νομοθεσία της Ευ¬ 
ρωπαϊκής Ένωσης (Οδηγίες 93/12/ΕΟΚ και 98/70/ΕΚ). 

β) Τα έργα αυτά αναγκαίως συναρτώνται χωροταξικά 
με τις εγκαταστάσεις και την λειτουργία του υφισταμένου 
διυλιστηρίου. 

γ) Θα εκσυγχρονισθούν ο μηχανολογικός εξοπλισμός 
και η παραγωγική διαδικασία του διυλιστηρίου με παράλ¬ 
ληλη μείωση των εκπομπών βασικών ρύπων στην ατμό¬ 
σφαιρα και του φορτίου των αποδεκτών των υγρών απο¬ 
βλήτων καθώς και βελτίωση του επιπέδου ασφαλούς λει¬ 
τουργίας του διυλιστηρίου. 

δ) Το ύψος της επένδυσης θα είναι της τάξεως των 700 
εκατομμυρίων δολαρίων ΗΠΑ, δηλαδή 260 δισεκατομμύ¬ 
ρια δραχμές περίπου. 

ε) Η επένδυση θα συμβάλει σημαντικά στην καταπολέ¬ 
μηση της ανεργίας με τη διασφάλιση των σημερινών και 
τη δημιουργία νέων θέσεων εργασίας. 

στ) Θα προκύψει σημαντικό συναλλαγματικό όφελος 
για την Εθνική Οικονομία, με την υποκατάσταση των ει¬ 
σαγωγών πετρελαίου ϋΙΕΒΕΕ και την αύξηση των εξαγω¬ 
γών λιπαντικών υψηλής τεχνολογίας. 

ζ) Η διυλιστική δυναμικότητα του διυλιστηρίου θα πα- 
ραμείνει στα 100.000 βαρέλια αργού πετρελαίου ημερη- 
σίως. 

η) Η ως άνω επένδυση, με την ενσωμάτωση νέων τεχνο¬ 
λογιών, είναι ιδιαίτερα σημαντική για την βελτίωση των 
δεικτών περιβάλλοντος και ασφάλειας της υπάρχουσας 
μονάδας. 

θ) Πρόκειται για ιδιαίτερα σημαντική παραγωγική επέν¬ 
δυση που συμβάλλει στην επιτάχυνση του ρυθμού ανά¬ 
πτυξης της Εθνικής Οικονομίας. 

21. Το γεγονός, ότι η υπ’ αριθμ. πρωτ. Δ3/Α/1069/ 
23.1.2002 απόφασή μας με την οποία χορηγήθηκε η άδεια 
εγκατάστασης στην ΑΕΒΕ ΠΕΤΡΟΛΑ ΕΛΛΑΣ στηρίχθηκε 
στην υπ’ αριθμ. πρωτ. Δ3/Α/13966/20.8.2001 πράξη κατα- 
χώρησης της μελέτης ασφαλείας της Διεύθυνσης Εγκα¬ 
ταστάσεων Πετρελαιοειδών του Υπουργείου Ανάπτυξης, 
η οποία όμως «επαναλήφθηκε» με την υπ’ αριθμ. πρωτ. 
Δ3/Α/2440/13-2-2003 Πράξη της ίδιας Υπηρεσίας, ως εκ 
τούτου δε θα πρέπει να «επαναληφθεί» και η προαναφε- 
ρόμενη απόφασή μας, αποφασίζουμε: 

Χορηγούμε στην Α.Ε.Β.Ε. ΠΕΤΡΟΛΑ ΕΛΛΑΣ άδεια εγκα¬ 
τάστασης, κατά παρέκκλιση των διατάξεων του Ν. 
2965/2001 (ΦΕΚ 270/Α/23.11.2001), για την πραγματο¬ 
ποίηση στο διυλιστήριό της στην Ελευσίνα Αττικής έργων 
εκσυγχρονισμού, τα οποία στοχεύουν στην ποιοτική ανα¬ 
βάθμιση των παραγομένων προϊόντων, στον περιορισμό 
των παραγομένων ποσοτήτων μαζούτ με παράλληλη αύ¬ 
ξηση και βελτίωση του παραγομένου πετρελαίου ϋΙΕΒΕΕ, 
σύμφωνα με τις προδιαγραφές της Ευρωπαϊκής Ένωσης 
για ΑϋΤΟ ΟΙΕ 1 & 2 όπως καθορίζονται για τη βελτίωση 
της ποιότητας των καυσίμων και τη μείωση της ατμο¬ 
σφαιρικής ρύπανσης και στην παραγωγή πρώτης ύλης 
για υψηλής τεχνολογίας λιπαντικά και - αφορούν σε: 

α) Τροποποιήσεις και βελτιώσεις των υπαρχουσών μο¬ 
νάδων διύλισης αργού πετρελαίου και των βοηθητικών 
μονάδων με ενσωμάτωση νέων τεχνολογιών, ώστε να λει¬ 
τουργούν ικανοποιητικά στο πλαίσιο του νέου λειτουργι¬ 
κού σχήματος που θαπροκύψει με τον εκσυγχρονισμό και 
να είναι περισσότερο αποδοτικές στη χρήση ενέργειας. 

β) Εγκατάσταση νέων μονάδων εκσυγχρονισμού και 
ποιοτικής αναβάθμισης των προϊόντων του διυλιστηρίου 
(μονάδα απόσταξης κενού, μονάδα υδρογονοπυρόλυ- 
σης, μονάδα ισοαποπαραφίνωσης, μονάδα ιξωδόλυσης, 
μονάδα παραγωγής υδρογόνου, μονάδα αναγέννησης 
αμίνης, μονάδα ανάκτησης και στερεοποίησης θείου, μο¬ 
νάδα απογύμνωσης όξινων νερών), σύμφωνα με την υπο- 
βληθείσα τεχνική περιγραφή και τα σχεδιαγράμματα που 
έχουν θεωρηθεί από την αρμόδια Υπηρεσία και αποτε¬ 
λούν αναπόσπαστο τμήμα της παρούσας απόφασης και 
με τους ακόλουθους όρους και περιορισμούς: 

1. Η εγκατάσταση των προαναφερομένων έργων να 
ολοκληρωθεί σε 35 (τριάντα πέντε) μήνες. 

2. Η διυλιστική δυναμικότητα του διυλιστηρίου να πα- 
ραμείνει στα 100.000 βαρέλια αργού πετρελαίου ημερη- 
σίως και μετά την ολοκλήρωση των έργων εκσυγχρονι¬ 
σμού. 

3. Κατά τη διάρκεια των εργασιών εγκατάστασης να 
λαμβάνονται όλα τα απαραίτητα μέτρα προστασίας των 
εργαζομένων, του περιβάλλοντος και της ευρύτερης πε¬ 
ριοχής. 

4. Για την απαιτούμενη από τις διατάξεις των από 
16.3.50 και 24.11.53 Β.Δ. υπεύθυνη επίβλεψη των εργα¬ 


σιών εγκατάστασης πρέπει να χρησιμοποιείται πρόσωπο 
με όλα τα απαιτούμενα από τον Νόμο προσόντα, σύμφω¬ 
να με τις διατάξεις που ισχύουν. 

5. Κατά την κατασκευή των έργων εκσυγχρονισμού να 
τηρούνται οι ισχύουσες διατάξεις της ΚΥΑ με αριθμό 
34458/90 (ΦΕΚ 846/Β/31.12.90) «Καθορισμός τεχνικών 
προδιαγραφών, (...) εγκαταστάσεων διυλιστηρίων και 
λοιπών βιομηχανιών πετρελαίου». 

Η παρούσα άδεια δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη υπο¬ 
χρέωση. 

Επειδή η εν λόγω εγκατάσταση ανήκει στις μη απλές, 
επιβάλλεται για λόγους λειτουργικούς η έγκριση παρεκ¬ 
κλίσεων από τις διατάξεις του Γ.Ο.Κ. και την γραμμή του 
αιγιαλού, η οποία θα χορηγηθεί από την αρμόδια Υπηρε¬ 
σία του Υ.ΠΕ.ΧΩ.Δ.Ε. κατόπιν υποβολής σχετικού αιτήμα¬ 
τος από την εταιρεία. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων και περιορισμών 
στην εγκατάσταση, σε κάθε περίπτωση που θα διαπιστω¬ 
θεί ότι τούτο είναι αναγκαίο για να εκπληρωθούν οι επι- 
διωκόμενοι σκοποί που προβλέπονται από το άρθρο 2 του 
από 15.10.22 Β.Δ. 

Η εφαρμογή και η τήρηση των περιβαλλοντικών όρων 
και των όρων ασφαλείας του διυλιστηρίου, εκτός απάτην 
παρακολούθηση και τον έλεγχό της από τα αρμόδια όρ¬ 
γανα της Πολιτείας, θα γίνεται από ειδική επιτροπή ελέγ¬ 
χου που θα συσταθεί γι’αυτό τον σκοπό με απόφαση του 
Υπουργού ΠΕΧΩΔΕ και στην οποία θα μετέχουν εκπρό¬ 
σωποι των συναρμόδιων Υπουργείων, της Νομαρχιακής 
και Τοπικής Αυτοδιοίκησης και εκπρόσωποι ενός κατάλ¬ 
ληλου ΑΕΙ και του ΤΕΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΏΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

-♦- 

Αοιθ. ΟΙΚ. 13917 (2) 

Κήρυξη υποχρεωτικής της από 28 Νοεμβρίου 2002 Σ.Σ.Ε. 
για τους όρους αμοιβής και εργασίας του προσωπικού 
Ηλεκτρονικών Υπολογιστών όλης της χώρας ετών 
2002-2003. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 6ης Μαρτίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του επαγγέλματος στον κλάδο, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Κηρύσσουμε υποχρεωτική την από 28 Νοεμβρίου 
2002 Σ.Σ.Ε. για τους όρους αμοιβής και εργασίας του 
προσωπικού Ηλεκτρονικών Υπολογιστών όληςτης χώρας 
ετών 2002 - 2003 για όλους του εργοδότες και εργαζόμε¬ 
νους του επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 28.11.2002. 

3. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ.ΟΙΚ. 13916 (3) 

Κήρυξη υποχρεωτικής της από 1 Ιουλίου 2002 Σ.Σ.Ε. για 
τους όρους αμοιβής και εργασίας των οδηγών Τουρι¬ 
στικών Λεωφορείων όλης της χώρας (τροποποιητική 
της από 28.5.2002 Σ.Σ.Ε.). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/90. 

2. Την αριθ.80088/31.10.2001 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (Φ.Ε.Κ. 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 6ης Μαρτίου 2003. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε.. δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 1 Ιουλίου 2002 
Σ.Σ.Ε. για τους όρους αμοιβής και εργασίας των οδηγών 
Τουριστικών Λεωφορείων όλης της χώρας (τροποποιητι- 
κή της από 28.5.2002 Σ.Σ.Ε.) για όλους του εργοδότες και 
εργαζόμενους του επαγγέλματος στον κλάδο που αφορά 
αυτή. 

2. Η ισχύς της απόφασης αυτής αρχίζει από 10.6.2002. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Μαρτίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. 2121/08/2003 (4) 

Έγκριση του Ειδικού Κανονισμού Λιμένα Πειραιά με αριθ. 
185 «Αντικατάσταση διάταξης του Ειδικού Κανονι¬ 
σμού Λιμένα Πειραιά αριθ. 176 Περί κινήσεως και 
αγκυροβολιάς πλοίων στο λιμένα Πειραιά». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

α) Το άρθρο 156του Ν.Δ. 187/1973 (Α'261) περί ΚΔΝΔ, 
όπως αντικαταστάθηκε με το άρθρο 10 του Ν.1940 / 91, 


(Α'40) «Μονάδα Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού». 

β) Τον Ειδικό Κανονισμό Λιμένα Πειραιά με αριθ. 185 
που εκδόθηκε από τον Κεντρικό Λιμενάρχη Πειραιά, μετις 
διατάξεις του οποίου τροποποιούνται τα όρια του αγκυ¬ 
ροβολιού Πειραιά. 

γ) Το άρθρο 29 Ατού Ν. 1558/85 (ΑΊ37), όπωςπροσθέ- 
θηκε με το άρθρο 27 του Ν. 2081/92 (ΑΊ54) και το άρθρο 
1 του Ν. 2469/97 (Α'38). 

δ) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο πάνω Ειδικό Κανονισμό Λιμένα 
Πειραιά με αριθμό 185 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡ. 185 

Αντικατάσταση διάταξηςτου Ειδικού Κανονισμού Λιμέ¬ 
να Πειραιά αριθ. 176 Περί κινήσεως και αγκυροβολιάς 
Πλοίων στο λιμένα Πειραιά». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΠΕΙΡΑΙΑ 

Έχοντας υπόψη: 

α) Τις διατάξεις του δια από 9/22 Ιουνίου 1948 Β.Δ. Κω- 
δικοποιηθέντος Νόμου 499/47 «περί Πειθαρχικής Εξου¬ 
σίας των Προϊσταμένων Λιμενικών Αρχών» (ΑΊ62), συν- 
δυαζόμενες με τα άρθρα 141 -157 του Ν .Δ. 187/73 με το 
οποίο κυρώθηκε ο Κώδικας Δημοσίου Ναυτικού Δικαίου 
(Α'261). 

β) Τις διατάξειςτου Ν.Δ. 444/70 «Περί αρμοδιότητας Λι¬ 
μενικού Σώματος και σχέσεων προς τα αρμοδιότητας των 
Σωμάτων Ασφαλείας (Α'39). 

γ) Το άρθρο 156 του Ν.Δ. 187/1973 (Α'261) «Περί 
Κ.Δ.Ν.Δ.», όπως αντικαταστάθηκε με το άρθρο 10 του 
Ν.1940/91, (Α'40) «Μονάδα Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού». 

δ) Το άρθρο 29Ατου Ν. 1558/85 (ΑΊ37), όπως προστέ¬ 
θηκε με το άρθρο 27 του Ν.2081/92 (ΑΊ54) και το άρθρο 
1 του Ν.2469/97 (Α'38). 

ε) Το γεγονός ότι από τις διατάξεις του παρόντος κα¬ 
νονισμού δεν προκαλείται δαπάνη σε βάρος του Κρατι¬ 
κού Προϋπολογισμού, εκδίδουμε τον ακόλουθο κανονι¬ 
σμό: 

Άρθρο 1 
Όρια ισχύος 

Ο παρών Ειδικός Κανονισμός ισχύει στους λιμένες, 
στους Όρμους και στη θαλάσσια έκταση της Περιοχής δι¬ 
καιοδοσίας της Λιμενικής Αρχής Πειραιά, όπως αυτή κα¬ 
θορίζεται από τις κείμενες διατάξεις. 

Άρθρο 2 

Το άρθρο 8 του Ειδικού Κανονισμού Λιμένα Πειραιά 
αριθ. 176, αντικαθίσταται ως ακολούθως: 

"Άρθρο 8 

Όρια αγκυροβολιού Πειραιώς 

Η αγκυροβολιά πλοίων, έξω από το λιμένα Πειραιά 
πραγματοποιείται στη θαλάσσια περιοχή νοτιοανατολικά 
της νήσου Σαλαμίνας, η οποία περιλαμβάνεται μεταξύ 
των ακολούθων στιγμάτων: 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

α) φ = 37ο 56', 12 Β 
β) φ = 37ο 55', 24 Β 
γ) φ = 37ο 54', 06 Β 
δ) φ = 37ο 52', 30 Β 
ε) φ = 37ο 50', 00 Β 
στ) φ = 37ο 52', 36 Β 


λ = 23ο 34', 24 Α 
λ = 23ο 32', 36 Α 
λ = 23ο 32', 06 Α 
λ = 23ο 29', 03 Α 
λ = 23ο 31', 00 Α 
λ = 23ο 33', 36 Α»" 


Άρθρο 3 
Κυρώσεις 

Οι παραβάτες του Κανονισμού αυτού, η εκτέλεση του 
οποίου ανατίθεται στα Λιμενικά Όργανα, ανεξάρτητα από 
τις συντρέχουσες ποινικές ή αστικές ευθύνες κατά την 
ισχύουσα νομοθεσία, υπόκεινται και στις κυρώσεις του 
άρθρου 157 του Ν.Δ. 187/73 (Α'261), όπως τροποποιήθη¬ 
κε μεταγενέστερα και ισχύει. 


Πειραιάς, 12 Φεβρουάριου 2003 

Ο Κεντρικός Λιμενάρχης Πειραιά 
Αρχιπλοίαρχος ΑΣ Κων/νος ΚΟΝΤΟΓΕΩΡΓΟΣ 


β) Η εφαρμογή του Ειδικού αυτού Κανονισμού αρχίζει 
δέκα (10) ημέρες μετά τη δημοσίευσή του στην Εφημερί¬ 
δα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πειραιάς, 4 Μαρτίου 2003 

Ο ΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. 5965 (5) 

Σύσταση Νομικού Προσώπου στο Δήμο Μελισσίων Ν. Ατ¬ 
τικής με το όνομα «Σχολική Επιτροπή 1ου Γυμνασίου, 
4ου Δημοτικού Σχολείου και 4ου Νηπιαγωγείου Δήμου 
Μελισσίων "Σωκράτης"». 


δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Κάθε άλλη νόμιμη πηγή. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 7.000 ευρώ περίπου για το τρέχον οικονο¬ 
μικό έτος και 8.000 ευρώ περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2003 του Δήμου Με- 
λισσίων ύψους 7.000 ευρώ σε βάρος του Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8 - 15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (ΑΊΟΟ). 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α'231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του Ν. 
2640/98 (Φ.Ε.Κ. 206/98τ.Α'.) 

4. Την 40/2003 απόφαση του Δημοτικού Συμβουλίου 
του Δήμου Μελισσίων, για σύσταση ιδίου Νομικού Προ¬ 
σώπου με το όνομα «Σχολική Επιτροπή 1ου Γυμνασίου, 
4ου Δημοτικού Σχολείου και 4ου Νηπιαγωγείου Δήμου 
Μελισσίων "Σωκράτης"», αποφασίζουμε: 

1. Συστήνουμε στο Δήμο Μελισσίων του Νομού Αττικής 
Νομικό Πρόσωπο με το όνομα «Σχολική Επιτροπή 1ου Γυ¬ 
μνασίου, 4ου Δημοτικού Σχολείου και 4ου Νηπιαγωγείου 
Δήμου Μελισσίων "Σωκράτης"», το οποίο διέπεται από τις 
διατάξειςτου άρθρου 203του Π.Δ/τος410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 


Αθήνα, 3 Μαρτίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αοιθ. 5961 (6) 

Τροποποίηση της 3316/12.2.1999 απόφασης του 
Γενικού Γραμματέα Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 3316/12.2.1999 απόφαση του Γενικού Γραμμα¬ 
τέα Περιφέρειας Αττικής που δημοσιεύτηκε στο Φ.Ε.Κ. 
174/3.3.1999 τ.Β' και αφορά τη σύσταση στο Δήμο Μελισ- 
σίων ιδίου Νομικού Προσώπου με το όνομα «Σχολική Επι¬ 
τροπή Δευτεροβάθμιας Εκπαίδευσης Λυκείου Δήμου Με- 
λισσίων Αττικής». 

2. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98 τ.Α') 

3. Την. 36/2003 απόφαση του Δημοτικού Συμβουλίου 
του Δήμου Μελισσίων, που αφορά την τροποποίηση της 
συστατικής πράξης του Ν.Π. με το όνομα «Σχολική Επι¬ 
τροπή Δευτεροβάθμιας Εκπαίδευσης Λυκείου Δήμου Με- 
λισσίων Αττικής», αποφασίζουμε: 

Τροποποιούμε το άρθρο 1 της 3316/12.2.1999 απόφα¬ 
σης του Γενικού Γραμματέα Περιφέρειας Αττικής, ως 
εξής: 

Συστήνουμε στο Δήμο Μελισσίων του Νομού Αττικής 
Νομικό Πρόσωπο με το όνομα «Σχολική Επιτροπή Λυκεί¬ 
ου Μελισσίων «Δημ. Γλυνός». 

Κατά τα λοιπά ισχύει ως έχει η 3316/12.2.1999 απόφα¬ 
ση του Γενικού Γραμματέα Περιφέρειας Αττικής. 

- Κάλυψη δαπάνης 

1. Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Μελισσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αοιθ. 5963 (7) 

Σύσταση Νομικού Προσώπου στο Δήμο Μελισσίων Ν. Ατ¬ 
τικής με το όνομα «Σχολική Επιτροπή 2ου Γυμνασίου, 
3ου και 5ου Δημοτικών Σχολείων και 3ου και 5ου Νη¬ 
πιαγωγείων Δήμου Μελισσίων "Αλ. Δελμούζος' 1 ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8 - 15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/95 (Φ.Ε.Κ. 
Α'231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9του Ν. 
2640/98 (Φ.Ε.Κ.206/98 τ.Α'.) 

4. Την 38/2003 απόφαση του Δημοτικού Συμβουλίου 
του Δήμου Μελισσίων, για σύσταση ιδίου Νομικού Προ¬ 
σώπου με το όνομα «Σχολική Επιτροπή 2ου Γυμνασίου, 
3ου και 5ου Δημοτικών Σχολείων και 3ου και 5ου Νηπια¬ 
γωγείων Δήμου Μελισσίων "Αλ. Δελμούζος"», αποφασί¬ 
ζουμε: 

1. Συστήνουμε στο Δήμο Μελισσίων του Νομού Αττικής 
Νομικό Πρόσωπο με το όνομα «Σχολική Επιτροπή 2ου Γ υ¬ 
μνασίου, 3ου και 5ου Δημοτικών Σχολείων και 3ου και 5ου 
Νηπιαγωγείων Δήμου Μελισσίων "Αλ. Δελμούζος"», το 
οποίο διέπεται από τις διατάξεις του άρθρου 203 του 
Π.Δ/τος410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ)Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 


3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ)Κάθε άλλη νόμιμη πηγή. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 8.000 ευρώ περίπου για το τρέχον οικονο¬ 
μικό έτος και 9.000 ευρώ περίπου για καθένα από τα επό¬ 
μενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2003 του Δήμου Με- 
λισσίων ύψους 8.000 ευρώ σε βάρος του Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-Φ- 

Αοιθ. 5964 (8) 

Σύσταση Νομικού Προσώπου στο Δήμο Μελισσίων Ν. Ατ¬ 
τικής με το όνομα «Σχολική Επιτροπή 2ου Δημοτικού 
και 2ου Νηπιαγωγείου Δήμου Μελισσίων "Α. Κοραής"». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8 - 15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (ΑΊΟΟ). 

2. Τις διατάξειςτου άρθρου 203του Π.Δ. 410/95 (Φ.Ε.Κ. 
Α'231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α'.) 

4. Την 39/2003 απόφαση του Δημοτικού Συμβουλίου 
του Δήμου Μελισσίων, για σύσταση ιδίου Νομικού Προ¬ 
σώπου με το όνομα «Σχολική Επιτροπή 2ου Δημοτικού και 
2ου Νηπιαγωγείου Δήμου Μελισσίων "Α. Κοραής"», απο¬ 
φασίζουμε: 

1. Συστήνουμε στο Δήμο Μελισσίων του Νομού Αττικής 
Νομικό Πρόσωπο με το όνομα «Σχολική Επιτροπή 2ου Δη¬ 
μοτικού και 2ου Νηπιαγωγείου Δήμου Μελισσίων "Α. Κο¬ 
ραής"», το οποίο διέπεται από τις διατάξεις του άρθρου 
203 του Π.Δ/τος 410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 
β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφόδια- 

σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ)Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Κάθε άλλη νόμιμη πηγή. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 6.000 ευρώ περίπου για το τρέχον οικονο¬ 
μικό έτος και 7.000 ευρώ περίπου για καθένα από τα επό¬ 
μενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2003 του Δήμου Με- 
λισσίων ύψους 6.000 ευρώ σε βάρος του Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αοιθ. 5962 (9) 

Σύσταση Νομικού Προσώπου στο Δήμο Μελισσίων Ν. Ατ¬ 
τικής με το όνομα «Σχολική Επιτροπή 1ου Δημοτικού 
Σχολείου και 1ου Νηπιαγωγείου Δήμου Μελισσίων 
"Αριστοτέλης"». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις της παραγράφου 8 - 15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (ΑΊ00). 

2. Τις διατάξεις του άρθρου 203του Π.Δ. 410/95 (Φ.Ε.Κ. 
Α'231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α'.). 

4. Την 37/2003 απόφαση του Δημοτικού Συμβουλίου 
του Δήμου Μελισσίων, για σύσταση ιδίου Νομικού Προ¬ 
σώπου με το όνομα «Σχολική Επιτροπή 1ου Δημοτικού 
Σχολείου και 1ου Νηπιαγωγείου Δήμου Μελισσίων "Αρι¬ 
στοτέλης"», αποφασίζουμε: 

1. Συστήνουμε στο Δήμο Μελισσίων του Νομού Αττικής 
Νομικό Πρόσωπο μετο όνομα «Σχολική Επιτροπή 1ου Δη¬ 
μοτικού Σχολείου και 1ου Νηπιαγωγείου Δήμου Μελισ- 
σίων "Αριστοτέλης"», το οποίο διέπεται από τις διατάξεις 
του άρθρου 203 του Π,Δ/τος 410/95. 


2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 
β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία γιατις σχολικές 
βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 
α) Η ετήσια επιχορήγηση του Κράτους. 

β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 
στ) Κάθε άλλη νόμιμη πηγή. 

- Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Με- 
λισσίων ύψους 6.000 ευρώ περίπου για το τρέχον οικονο¬ 
μικό έτος και 7.000 ευρώ περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό οικονομικού έτους 2003 του Δήμου Με- 
λισσίων ύψους 6.000 ευρώ σε βάρος του Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2003 

Ο Γενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αοιθ. 688 (10) 

Συγκρότηση τετραετούς θητείας μελών νέου Διοικητικού 
Συμβουλίου του Περιφερειακού Ταμείου Ανάπτυξης 
Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του αρθρ. 53 και 54 του Ν. 2218/94 «Ίδρυ¬ 
ση Νομαρχιακής Αυτοδιοίκησης κ.λ.π.» (ΦΕΚ 90/13.6.94). 

2) Την 2023/25.5.95 απόφαση συγκρότησης του Περι¬ 
φερειακού Συμβουλίου της Περιφέρειας Ανατολικής Μα¬ 
κεδονίας - Θράκης όπως τροποποιήθηκε με τις 3542/ 
16.8.95, 5026/22.7.97,1079/3.11.97, 4049/24.7.-98, 2627/ 
19.5.99 9066/3.11.2001 και 246/15.7.2002 αποφάσεις. 

3) Την 878/27.10.97 απόφαση συγκρότησης του Διοικη¬ 
τικού Συμβουλίου του Π.Τ.Α.-Α.Μ.Θ. όπως τροποποιήθη¬ 
κε με τις αριθ. 1606/22.7.99, 182/21.4.2000, 157/ 
3.10.2000,2303/18.10.2000, και 3120/4.10.02. 

4) Τους υπηρετούντες σήμερα Προϊσταμένους των 
Υπηρεσιών της Περιφέρειας Α.Μ.Θ. 

5) Τις εκλογές της 13ης & 20ης Οκτωβρίου για Νομαρ¬ 
χιακή Αυτοδιοίκηση και Δήμους και τις αλλαγές οι οποίες 
προέκυψαν από αυτές, αποφασίζουμε: 

Συγκροτούμε την σύνθεση του Διοικητικού Συμβουλίου 
του Περιφερειακού Ταμείου Ανάπτυξης Ανατολικής Μα¬ 
κεδονίας - Θράκης όπως παρακάτω: 

1. Άρης Παπαδόπουλος Γενικός Γραμματέας Περιφέ¬ 
ρειας Ανατολικής Μακεδονίας - Θράκης, Πρόεδρος. 

2. Χρήστος Χατζόπουλος, Πρόεδρος Διευρυμένης 
Νομαρχιακής Αυτοδιοίκησης Ροδόπης Έβρου, μέλος, 
με αναπληρωτή του τον Γεώργιο Παυλίδη, Νομάρχη 
Ξάνθης. 

3. Στέργιος Γκολφάς, Δήμαρχος Χρυσούπολης, μέλος, 
με αναπληρωτή του τον Σταύρο Καζάκη, Δήμαρχο Ιά- 
σμου. 

4. Νικόλαος Δαστερίδης, Πρόεδρος ΕΒΕ Ν. Έβρου, μέ¬ 
λος, με αναπληρωτή του τον Κυριάκο Χαρακίδη, Πρόεδρο 
ΕΒΕ Ν. Δράμας. 

5. Ανέστης Καλλιγάς, Πρόεδρος Εργατικού Κέντρου 
Ξάνθης, μέλος, με αναπληρωτή του τον Παντελή Μαγα- 
λιό, Πρόεδρο Εργατικού Κέντρου Ροδόπης. 


6. Στυλιανός Στυλίδης, Προϊστάμενος της Διεύθυνσης 
Δημοσίων Έργων, μέλος, με αναπληρωτή τον νόμιμο 
αναπληρωτή του. 

7. Αθανάσιος Πανδρευμένος, Προϊστάμενος της Διεύ¬ 
θυνσης Σχεδιασμού και Ανάπτυξης μέλος, με αναπληρω¬ 
τή τον νόμιμο αναπληρωτή του. 

Ορίζουμε Αντιπρόεδρο το μέλος του Δ.Σ. Αθανάσιο 
Πανδρευμένο και του αναθέτουμε την εξουσία να υπο¬ 
γράφει με εντολή μας αποφάσεις, έγγραφα, εντάλματα 
ή άλλες πράξεις της αρμοδιότητάς μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 7 Μαρτίου 2003 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 15/14.1.2003 τ.Β', απαλείφεται η δημοσίευση 
της 1096644/4817/27.12.2002 απόφασης του Υπουργού 
Οικονομίας και Οικονομικών με θέμα «Ανάθεση είσπραξης 
του ειδικού φόρου τηλεοπτικών διαφημίσεων έτους 2003 
στην ΕΘΝΙΚΗ ΤΡΑΠΕΖΑ της ΕΛΛΑΔΟΣ Α.Ε.», γιατί ομοία 
αυτής έχει δημοσιευθεί στο ΦΕΚ 4/Β'/13.1.2003. 

(Από το Υπ. Οικονομίας και Οικονομικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




